**UPUTE ZA PRIJAVITELJE**

 **na Javni poziv za dodjelu jednokratnih financijskih potpora udrugama iz proračuna Grada Zagreba za 2019.**

SADRŽAJ

1. CILJEVI JAVNOG POZIVA I PRIORITETI ZA DODJELU SREDSTAVA ………………..3
2. **VRSTA I VISINA FINANCIJSKE POTPORE ..........................................................................3**
3. FORMALNI UVJETI JAVNOG POZIVA ……….....................................................................4
4. PRIHVATLJIVI TROŠKOVI KOJI ĆE SE FINANCIRATI

PUTEM JAVNOG POZIVA ……...............................................................................................6

1. NAČIN podnošenja prijave ………….…………………………………………………7
2. SADRŽAJ PRIJAVE I DOKUMENTACIJA KOJU PRIJAVITELJ MORA

PRILOŽITI UZ PRIJAVU .……………….……………………………..…….……….….....7

# PROCEDURA PRIJAVA I DONOŠENJE ODLUKE

# O DODJELI POTPORA ………………………………………………..………………………9

1. OBAVIJEST O DONESENOJ ODLUCI O DODJELI JEDNOKRATNE FINANCIJSKE POTPORE ……………………………..………………………………………………………9
2. UGOVARANJE, PRAĆENJE I POVRAT

 ISPLAĆENIH SREDSTAVA …………………………………………………………………9

1. INFORMIRANJE I VIDLJIVOST ……….…..………………………………….…………..10

 POPIS DOKUMENTACIJE …..……………………………..……………..…….….....……11

1. CILJEVI JAVNog POZIVA I PRIORITETI ZA DODJELU SREDSTAVA

Ciljevi Javnog poziva i prioriteti za dodjelu sredstava utvrđeni su u Programima financiranja udruga iz područja: zaštite potrošača; promicanja ljudskih prava; mladih ili udruga za mlade; zaštite životinja, poljoprivrede, šumarstva i lovstva; zaštite i spašavanja; održive energetske politike te suzbijanja posljedica klimatskih promjena i prilagodbe tim promjenama; zaštite okoliša i održivog razvoja; međugradske i međunarodne suradnje; branitelja iz Domovinskog rata i njihovih obitelji, boraca II. svjetskog rata i civilnih invalida rata; socijalnog i humanitarnog značenja; pružanja socijalnih usluga; prevencije neprihvatljivog ponašanja djece i mladeži; socijalnog i humanitarnog značenja za unapređenje kvalitete života osoba s invaliditetom; zaštite zdravlja; sporta; kulture; obrazovanja i predškolskog odgoja; tehničke kulture; promicanja poduzetništva i obrta; razvoja turizma.

(Programi financiranja po područjima dostupni su na internetskoj stranici Grada Zagreba, <http://www1.zagreb.hr/slglasnik/index.html#/home?godina=2018&broj=280>).

**Javni poziv se ne odnosi na:**

- financiranje programa i projekata ustanova, udruga i zaklada čiji je osnivač ili suosnivač Grad Zagreb, druga jedinica lokalne i područne (regionalne) samouprave ili Republika Hrvatska;

- financiranje proizvodnje i objave programskih sadržaja u elektroničkim publikacijama koje provode udruge i druge organizacija civilnog društva koje su upisane u Upisnik pružatelja elektroničkih publikacija koje vodi Vijeće za elektroničke medije;

- financiranje programa i projekata javnih potreba koje provode udruge i koji su u pojedinim područjima propisani posebnim zakonima;

- na programe i projekte u kojima Grad Zagreb sudjeluje kao partner ili suorganizator,

- dodjelu nefinancijske podrške u pravima, pokretninama i nekretninama namijenjene udrugama;

- sufinanciranje obveznog doprinosa korisnika financiranja za provedbu programa i projekata ugovorenih iz fondova Europske unije i inozemnih javnih izvora;

- odobravanje financijske potpore udrugama iz razdjela Stručne službe Gradske skupštine Grada Zagreba.

Iz proračuna Grada Zagreba neće se financirati aktivnosti udruga koje se sukladno posebnom zakonu i drugim pozitivnim propisima smatraju gospodarskom djelatnošću udruga.

1. ****VRSTA I VISINA FINANCIJSKE POTPORE****

 Financijska sredstva koja se dodjeljuju putem ovog Javnog poziva odnose se na financiranje jednokratnih financijskih potpora za 2019. za:

- programe javnih potreba koje provode udruge i koji su u pojedinim područjima propisani posebnim zakonima, a za koje nije objavljen javni poziv;

- donacije i sponzorstva;

- obilježavanje značajnih datuma i važnih obljetnica, organiziranje susreta, natjecanja, priredbi, drugih manifestacija i slično,

- jačanje kapaciteta udruge (inicijalna pomoć udrugama za razvoj aktivnosti u lokalnoj zajednici, osnaživanje udruga koje pružaju usluge korisnicima u lokalnoj zajednici, manje potpore za nabavu opreme i slično);

- edukacije (edukacije o aktivnostima koje udruga pruža, edukacije za zaposlenike i stručnjake udruge, edukacije za zajednicu),

- podršku institucionalnom i organizacijskom razvoju udruga s područja Grada.

Udruga može od Grada Zagreba zatražiti 100% iznosa za financiranje aktivnosti.

Također, prijavitelj može prijaviti aktivnosti koje će se u određenom postotku ukupnog iznosa sufinancirati iz vlastitog ili drugog izvora. U navedenom slučaju, prijavitelj je dužan izvor, iznos sufinanciranja i troškove koji će se financirati iz drugih izvora prikazati u obrascu C2-Troškovnik aktivnosti.

Javni poziv je otvoren do iskorištenja sredstava za 2019.

1. FORMALNI UVJETI JAVNOG POZIVA

Na Javni poziv se mogu prijaviti udruge i druge organizacije civilnog društva, kada su one, u skladu s uvjetima Javnog poziva prihvatljivi prijavitelji. Prihvatljiv prijavitelj je udruga koja ispunjava slijedeće uvjete:

|  |  |  |  |
| --- | --- | --- | --- |
| RB | UVJET | DOKAZ O ISPUNJAVANJU UVJETA | TKO PRIBAVLJA DOKAZ O ISPUNJAVANJU UVJETA |
| 1 | udruga mora biti upisana u Registar udruga Republike Hrvatske ili u drugi odgovarajući registar; | Uvid i provjera u javnu elektroničku bazu podataka – Registar udruga RH ili drugi odgovarajući registar | gradsko upravno tijelo koje obavlja stručne poslove za Povjerenstvo za dodjelu jednokratnih financijskih potpora  |
| 2 | udruga mora biti upisana u Registar neprofitnih organizacija | Uvid i provjera u javnu elektroničku bazu podataka – Registar neprofitnih organizacija | gradsko upravno tijelo koje obavlja stručne poslove za Povjerenstvo za dodjelu jednokratnih financijskih potpora  |
| 3 | da su osoba/e ovlaštene za zastupanje udruge u mandatu | Uvid i provjera u javnu elektroničku bazu podataka – Registar udruga RH ili drugi odgovarajući registar | gradsko upravno tijelo koje obavlja stručne poslove za Povjerenstvo za dodjelu jednokratnih financijskih potpora  |
| 4 | udruga mora uredno plaćati doprinose i poreze te druga davanja prema državnom proračunu i proračunu Grada Zagreba | potvrda nadležne porezne uprave o nepostojanju duga prema državnom proračunu, ne starija od 30 dana od dana objave Javnog poziva;potvrda trgovačkog društva GSKG-a o nepostojanju duga s osnova komunalne naknade, zakupa i najma ne starija od 30 dana od dana objave Javnog poziva; | Prijavitelj obavezno prilaže prijavi na Javni poziv;Prijavitelj obavezno prilaže prijavi na Javni poziv |
| 5 | udruga mora uredno ispunjavati obveze iz svih prethodno sklopljenih ugovora i zaključaka o financiranju iz proračuna Grada Zagreba u godini koja prethodi raspisivanju javnog poziva | Potvrda o potrošnji proračunskih sredstava jednog ili više gradskih upravnih tijela za financijske potpore odobrene iz proračuna Grada Zagreba za 2018. Potvrdu izdaje gradski ured/služba putem kojega je dobivena financijska potpora u 2018. i kojem je predano izvješće o utrošku potpore.Ako udruga u 2018. nije dobila financijsku potporu iz proračuna Grada Zagreba, dokaz je izjava odgovorne osobe udruge u kojoj ona pod materijalnom i kaznenom odgovornošću izjavljuje da u 2018. nije dobila nikakva financijska sredstva iz proračuna Grada Zagreba. Izjava treba biti vlastoručno potpisana od strane osobe ovlaštene za zastupanje udruge. | Prijavitelj obavezno prilaže prijavi na Javni poziv |
| 6 | da se protiv odgovorne osobe udruge i voditelja programa ili projekta ili aktivnosti ne vodi kazneni postupak | uvjerenje da se ne vodi kazneni postupak protiv odgovorne osobe udruge i voditelja aktivnosti, ne starije od 6 mjeseci od dana objave poziva; | Prijavitelj obavezno prilaže prijavi na Javni poziv |
| 7 | da udruga u 2019. godini nije korisnik jednokratne financijske potpore za istu svrhu | Izjava o nepostojanju dvostrukog financiranja | Prijavitelj obavezno prilaže prijavi na Javni poziv |
| 8 | Prijava na Javni poziv mora sadržavati sve podatke, dokumentaciju i popunjene obrasce određene Javnim pozivom | Uvid i provjera da su popunjeni i priloženi svi obrasci i dokumentacija određena Javnim pozivom | gradsko upravno tijelo koje obavlja stručne poslove za Povjerenstvo za dodjelu jednokratnih financijskih potpora  |

1. **PRIHVATLJIVI TROŠKOVI KOJI ĆE SE FINANCIRATI PUTEM JAVNOG POZIVA**

Sredstvima ovog Javnog poziva mogu se financirati samo stvarni i prihvatljivi troškovi nastali provedbom aktivnosti u ugovorenom razdoblju.

Prihvatljivi troškovi su troškovi koje je imao korisnik financiranja, a koji ispunjavaju sve sljedeće kriterije:

-   nastali su za vrijeme razdoblja provedbe aktivnosti u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;

-   moraju biti navedeni u ukupnom predviđenom proračunu aktivnosti;

-   nužni su za provođenje aktivnosti koja je predmetom dodjele financijskih sredstava;

-   mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija;

-   trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Solemnizirana bjanko zadužnica dostavlja se isključivo prije potpisivanja Ugovora o financiranju i nije ju potrebno dostaviti prilikom prijave.

Trošak solemnizacije bjanko zadužnice može biti prihvatljiv trošak projekta ako je iskazan u Obrascu C2 Troškovnik aktivnosti.

U Troškovniku aktivnosti ne smiju se uvrstiti troškovi koji se odnose na plaćanje režijskih troškova koji glase na ime fizičke osobe (npr. troškovi potrošnje električne energije, vode, fiksnih i mobilnih telefona i sl.). U slučaju da udruga djeluje u iznajmljenom privatnom prostoru, prilikom prijave aktivnosti potrebno je priložiti presliku ovjerenog ugovora o najmu, a koji ne može biti sklopljen s osobama koje obnašaju određene funkcije u upravljanju udrugom, ili sudjeluju u provedbi aktivnosti.

Samo se prihvatljivi troškovi uzimaju u obzir za dodjelu bespovratnih sredstava. Prihvatljivi troškovi moraju se temeljiti na stvarnim troškovima, te moraju biti potkrijepljeni odgovarajućom popratnom dokumentacijom (ugovori, računi, potpisne liste i sl.). Obveza je i neposredan interes prijavitelja pružiti realističan i ekonomičan proračun aktivnosti.

NEPRIHVATLJIVI TROŠKOVI:

Neprihvatljivim troškovima aktivnosti smatraju se:

-    dugovi i stavke za pokrivanje gubitaka ili dugova;

-    dospjele kamate;

-    stavke koje se već financiraju iz javnih izvora;

-    kupovina zemljišta ili građevina, osim kada je to nužno za izravno provođenje

 aktivnosti/programa, kada se vlasništvo mora prenijeti na udrugu i/ili partnere

 najkasnije po završetku programa/projekata;

-    gubici na tečajnim razlikama;

-    zajmovi trećim stranama;

-    troškovi reprezentacije, hrane i pića (osim u iznimnim slučajevima kada

 se kroz pregovaranje s nadležnim upravnim tijelom Grada dio tih troškova može

 priznati kao prihvatljiv trošak);

-    troškovi smještaja (osim u slučaju višednevnih i međunarodnih programa ili u

 iznimnim slučajevima kada se kroz pregovaranje s nadležnim upravnim tijelom

 Grada dio tih troškova može priznati kao prihvatljiv trošak).

Prilikom provedbe aktivnosti, sve naknadne potrebe za izmjenom stavki troškovnika moraju biti dostavljene Gradu Zagrebu u pisanom obliku na suglasnost za vrijeme trajanja provedbe, a ne u tijeku podnošenja izvješća o provedbi aktivnosti.

U slučaju da su izmjene troškovnika između pojedinih stavki veće od 15%, kao i u slučaju izmjena i dopuna aktivnosti kojima se utječe na njegovu osnovnu svrhu, obvezno dostaviti pisani zahtjev za odobrenjem te obrazloženje izmjena i dopuna troškovnika davatelju financijskih sredstava. Sukladno tome izraditi će se dodatak ugovoru i novi troškovnik aktivnosti.

 Svako odstupanje od proračuna (troškovnika) bez odobrenja nadležnog gradskog upravnog tijela smatrati će se nenamjenskim trošenjem sredstava.

1. NAČIN PODNOŠENJA PRIJAVE

Prijave na Javni poziv se dostavljaju na adresu:

GRAD ZAGREB

URED ZA MEĐUGRADSKU I MEĐUNARODNU SURADNJU

I PROMICANJE LJUDSKIH PRAVA

- za Povjerenstvo za dodjelu jednokratnih financijskih potpora

10 000 Zagreb

Park Stara Trešnjevka 1

Prijave na Javni poziv se dostavljaju preporučeno poštom na navedenu adresu ili u pisarnicu gradske uprave na adresi Park Stara Trešnjevka 2.

Obrasci za prijavu na Javni poziv dostupni su na internetskoj stranici Grada Zagreba [www.zagreb.hr](http://www.zagreb.hr) , uz objavljeni Javni poziv.

1. **SADRŽAJ PRIJAVE I DOKUMENTACIJA KOJU PRIJAVITELJ MORA PRILOŽITI UZ PRIJAVU**

Udruge svoje aktivnosti moraju prijaviti na propisanim obrascima, prema na njima istaknutim uputama i sukladno ovim Uputama za prijavitelje na Javni poziv koje su sastavni dio pozivne dokumentacije.

Obavezni sadržaj prijave na Javni poziv je sljedeća dokumentacija:

1. Ispunjeni i vlastoručno potpisani obrasci C1, C2 i C3;
2. potvrda nadležne Porezne uprave o nepostojanju duga prema državnom proračunu u izvorniku ili preslici, ne starija od 30 dana od dana objave Javnog poziva;
3. potvrda trgovačkog društva Gradsko stambeno - komunalno gospodarstvo d.o.o. o nepostojanju duga s osnove komunalne naknade, zakupa i najma ne starija od 30 dana od dana objave javnog poziva, u izvorniku ili preslici;
4. uvjerenje da se protiv odgovorne osobe udruge ne vodi kazneni postupak, u izvorniku ili preslici, s tim da uvjerenje ne smije biti starije od šest mjeseci od dana objave Javnog poziva;
5. ukoliko aktivnost ima voditelja - uvjerenje da se protiv voditelja aktivnosti ne vodi kazneni postupak, u izvorniku ili preslici, s tim da uvjerenje ne smije biti starije od šest mjeseci od dana objave Javnog poziva;
6. potvrda nadležnog gradskog upravnog tijela ili više njih o potrošnji proračunskih sredstava u prethodnoj proračunskoj godini, u izvorniku ili preslici.

Neobavezni dio prijave mogu biti materijali o prezentaciji rada udruge, isječci iz novina, brošure, publikacije i slično na najviše pet stranica.

Svi priloženi obrasci moraju biti ispunjeni i vlastoručno potpisani od strane ovlaštenih osoba udruge, te je sve obrasce potrebno ispuniti na računalu.

Potvrda Porezne uprave o nepostojanju duga prema državnom proračunu se može dobiti u Poreznoj ispostavi prema sjedištu udruge.

Potrebno je priložiti uvjerenje da se ne vodi kazneni postupak protiv odgovorne osobe udruge. Ukoliko udruga u prijavnom obrascu navede da ima voditelja aktivnosti mora se priložiti i uvjerenje da se ne vodi kazneni postupak protiv voditelja aktivnosti.

Potrebno je priložiti i potvrdu za komunalnu naknadu, zakup i najam koja se može dobiti u Podružnici Zagrebačkog holdinga d.o.o., Gradsko stambeno komunalno gospodarstvo, Savska cesta 1, Zagreb; Ukoliko udruga nema registrirano sjedište na području Grada Zagreba ili nema obvezu podmiriti komunalne usluge, najam i zakup prema trgovačkom društvu Gradsko stambeno komunalno gospodarstvo (npr. ne koristi prostor Grada Zagreba), ipak mora priložiti potvrdu izdanu od strane Podružnice Zagrebačkog holdinga d.o.o. GSKG-a u kojoj piše da udruga nije u obvezi plaćanja navedenih obveza.

Potvrdu gradskog upravnog tijela o potrošnji proračunskih sredstava u prethodnoj proračunskoj godini izdaje gradsko upravno tijelo (gradski ured/služba) putem kojega je dobivena financijska potpora iz proračuna Grada Zagreba za 2018. i kojem je predano izvješće o utrošku potpore za tu godinu. Ukoliko je prijavitelj dobio za prethodnu godinu potpore od više gradskih upravnih tijela, obavezan je priložiti potvrde svih upravnih tijela, u protivnom prijava će se smatrati nepotpunom.

Ako udruga u 2018. nije dobila financijsku potporu iz proračuna Grada Zagreba, potrebno je prijavi na Javni poziv priložiti Izjavu koju sastavlja odgovorna osoba udruge, a u kojoj pod materijalnom i kaznenom odgovornošću izjavljuje da u 2018. nije dobila nikakva financijska sredstva iz proračuna Grada Zagreba. Izjava treba biti vlastoručno potpisana od strane osobe ovlaštene za zastupanje udruge.

Prijava se smatra potpunom ako sadrži sve propisane obrasce i dokumentaciju kako je predviđeno u tekstu Javnog poziva. Udruga mora u obrascima odgovoriti na sva pitanja i upisati sve tražene podatke.

Sva dokumentacija koja se prilaže Javnom pozivu može biti u preslici.

Prijava se podnosi Povjerenstvu za dodjelu jednokratnih financijskih potpora.

Podnositelji prijava koje su nepotpune, ne ispunjavaju uvjete, nisu podnesene na propisani način i nisu sukladne Uputama za prijavitelje na Javni poziv bit će pisano obaviješteni o neodobravanju jednokratne financijske potpore.

Iz proračuna Grada Zagreba neće se financirati aktivnosti udruga koje se sukladno posebnom zakonu i drugim pozitivnim propisima smatraju gospodarskom djelatnošću udruga.

#  PROCEDURA I DONOŠENJE ODLUKE O DODJELI POTPORA

Sve zaprimljene prijave proći će sljedeću proceduru:

 Gradonačelnik Grada Zagreba imenuje Povjerenstvo za dodjelu jednokratnih financijskih potpora. Povjerenstvo čine predstavnici gradskih upravnih tijela iz područja financiranja. Članovi Povjerenstva za dodjelu jednokratnih financijskih potpora ne smiju biti u sukobu interesa o čemu moraju potpisati posebnu izjavu.

 Zadaće Povjerenstva su zaprimanje prijava na javni poziv, utvrđivanje koje prijave ispunjavaju uvjete javnog poziva, upućivanje prijava koje ispunjavaju uvjete javnog poziva gradskom upravnom tijelu nadležnom za financiranje aktivnosti za koju se potpora traži.

 Povjerenstvo pri otvaranju prijave pregledava i utvrđuje sadrži li prijava sve podatke, dokumentaciju i popunjene obrasce određene Javni pozivom i jesu li svi dokazi, dokumentacija i obrasci čitljivi; jesu li prijavitelj i partnerske organizacije prihvatljivi; jesu li predložene aktivnosti prihvatljive te provjerava ispunjavanje drugih propisanih uvjeta.

 Nakon provjere svih zaprimljenih prijava s obzirom na propisane uvjete javnog poziva, Povjerenstvo upućuje prijave koje ispunjavaju uvjete Javnog poziva gradskom upravnom tijelu nadležnom za financiranje aktivnosti za koju se potpora traži.

 Gradsko upravno tijelo nadležno za financiranje aktivnosti predlaže odobravanje/neodobravanje jednokratne financijske potpore.

 Odluku o dodjeli jednokratne financijske potpore donosi gradonačelnik.

### OBAVIJEST O DONESENOJ ODLUCI O DODJELI JEDNOKRATNE FINANCIJSKE POTPORE

Podnositeljima kojima je odobrena jednokratna financijska potpora bit će dostavljen zaključak gradonačelnika.

Zaključak o dodjeli jednokratne financijske potpore na temelju javnog poziva objavit će se na internetskoj stranici Grada Zagreba u roku od osam dana od dana donošenja.

#  UGOVARANJE, PRAĆENJE I POVRAT ISPLAĆENIH SREDSTAVA

#

Sa udrugom kojoj je odobrena jednokratna financijska potpora Grad Zagreb će potpisati ugovor o financiranju, najkasnije 30 dana od dana donošenja odluke o odobravanju jednokratne financijske potpore.

U slučaju odobrenog djelomičnog financiranja aktivnosti od udruge će se tražiti izrada izmijenjenog Obrasca troškovnika, koji će biti sastavni dio ugovora o financiranju te će se zatražiti i izmjena opisnog dijela aktivnosti, s obzirom na smanjeni proračun. Naglašavamo da su udruge dužne specificirati troškove aktivnosti za koje se traži financiranje, u Obrascu troškovnika.

Prilikom pregovaranja Grad će prioritet financiranja staviti na aktivnosti kojima će se učinkovitije ostvariti ciljevi iz razvojnih i strateških dokumenata Grada.

Prije potpisivanja ugovora od prijavitelja će se tražiti solemnizirana bjanko zadužnica koja će biti vraćena korisniku nakon izvršene kontrole i odobrenja konačnog izvještaja o provedbi aktivnosti.

Jednokratna financijska potpora će biti doznačena u roku i na način određen Ugovorom o financiranju. Obrazac D1-Ugovor o financiranju sastavni je dio pozivne dokumentacije i dostupan je na internetskoj stranici Grada Zagreba [www.zagreb.hr](http://www.zagreb.hr) , uz objavljeni Javni poziv. Napominjemo da su sastavni dio Ugovora o financiranju i Opći uvjeti ugovora. Opći uvjeti ugovora su ugovorne odredbe koje dopunjuju odredbe Ugovorao financiranju utvrđene između Davatelja financijskih sredstava i Korisnika financiranja, a odnose se na opća pravila i obveze koje se primjenjuju u provedbi aktivnosti i primjenjuju se na sve ugovore sklopljene u okviru Javnog natječaja. Opći uvjeti sadrže odredbe kojim se regulira slijedeće: Opće obveze; Obveza dostavljanja podataka, financijskih i opisnih izvještaja; Odgovornost ugovornih strana; Sukob interesa u korištenju sredstava iz javnih izvora; Čuvanje dokumenata; Javnost i vidljivost; Vlasništvo, korištenje rezultata i opreme; Praćenje i vrednovanje programa i/ili projekta; Izmjene i dopune ugovora; Prijenos prava; Provedbeno razdoblje, produljenje, obustava, viša sila i rok dovršetka; Raskid ugovora; Primjena propisa i rješavanje sporova; Financijske odredbe: Prihvatljivi i neprihvatljivi troškovi; Računi, tehničke i financijske provjere; Konačan iznos financiranja od strane davatelja financijskih sredstava i Povrat sredstava.

Davatelj financijskih sredstava odnosno nadležno gradsko upravno tijelo kontrolirat će namjensko trošenje odobrenih sredstava na temelju obveznog opisnog i financijskog izvješća koji je udruga dužna dostaviti na propisanim obrascima, u skladu s odredbama Ugovora o financiranju.

Udruga s kojom se sklopi ugovor o financiranju se obvezuje da neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ugovora.

U slučaju kada udruga nenamjenski utroši odobrena financijska sredstva ili na drugi način krši obveze proizašle iz ugovora, daljnje financiranje će se obustaviti i zatražiti povrat uplaćenih sredstava. Ukoliko udruga ne izvrši zatraženi povrat sredstava davatelj financijskih sredstava će aktivirati solemniziranu bjanko zadužnicu.

###  INFORMIRANJE I VIDLJIVOST

Korisnik mora osigurati vidljivost financiranja programa od strane Davatelja financijskih sredstava. Na svim materijalima vezanim za aktivnost korisnik mora navesti da je aktivnost financirana iz proračuna Grada Zagreba. Cilj informiranja i vidljivosti je podizanje svijesti javnosti, medija i dionika o ulozi tijela javne vlasti koja financiraju natječaj te rezultatima i učincima financiranih programa.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici

Sva ostala prava i obveze korisnika urediti će se Ugovorom o dodjeli jednokratne financijske potpore.

 POPIS DOKUMENTACIJE

**OBRASCI ZA PRIJAVU AKTIVNOSTI**

1. Obrazac C1 Prijava na javni Javni poziv i popis priloga,
2. Obrazac C2 Troškovnik aktivnosti,
3. Obrazac C3 Izjava o nepostojanju dvostrukog financiranja

**OBRASCI ZA PROVEDBU I IZVJEŠTAVANJE O AKTIVNOSTI**

1. Obrazac D1 Ugovor o financiranju

2. Obrazac D2 Izvještaj o izvršenju aktivnosti

3. Obrazac: PROR-POT – izvještaj o potrošnji proračunskih sredstava

**DODATNA DOKUMENTACIJA**

1. Pravilnik o financiranju udruga iz proračuna Grada Zagreba (Službeni glasnik Grada Zagreba 12/15, 24/15, 2/16 i 7/18).
2. Program financiranja udruga za pojedina područja javnog poziva